
РЕПУБЛИКА БЪЛГАРИЯ

Министерство на културата

З А П О В Е Д 

№ РД 09-…………../…………… 2020 г.

На основание чл. 13д, ал. 1 и ал. 2, т. 1 от Закона за професионалното образование и обучение, при спазване изискванията на чл. 66, ал. 1 и 2 от Административно-процесуалния кодекс и във връзка с осигуряването на обучението по учебен предмет,

У Т В Ъ Р Ж Д А В А М

Учебна програма за специфична професионална подготовка по учебен предмет „Сценично движение“ специалност: код 2120703 „Куклен театър”, от професия: код 212070 „Актьор” от професионално направление: код 212 „Музикални и сценични изкуства”, съгласно приложението.

Учебната програма влиза в сила от учебната 2020/2021 година.

БОИЛ БАНОВ

Министър на културата 

Приложение

МИНИСТЕРСТВО НА КУЛТУРАТА

УЧЕБНА ПРОГРАМА

за специфична професионална подготовка 

по 

СЦЕНИЧНО ДВИЖЕНИЕ
Утвърдена със Заповед № РД…………………………………………………………2020 г.

СПЕЦИАЛНОСТ:

код 2120703 „Куклен театър”

ПРОФЕСИЯ:

код 212070 „Актьор”

ПРОФЕСИОНАЛНО НАПРАВЛЕНИЕ:

код 212 „Музикални и сценични изкуства”

София, 2020 г.

І. ОБЩО ПРЕДСТАВЯНЕ НА УЧЕБНАТА ПРОГРАМА

Учебната програма предназначена за специалност код 2120703 „Куклен театър” от професия код 212070 „Актьор” от професионално направление код 212 „Музикални и сценични изкуства” за професионално образование с придобиване на трета степен на професионална квалификация, дневна форма на обучение с прием след завършен седми клас. 

Учебната програма по Сценично движение е предназначена за специфичната подготовка по професията на учениците от специализираните училища по изкуствата, които се обучават по професия „актьор”, специалност „Куклен театър” за професионално образование с придобиване на трета степен на професионална квалификация, дневна форма на обучение с прием след VІІ клас. 

Запознава с методите на обучение за придобиване на знания, умения и компетентности от историческите, класическите, характерните и жанровите танци, съобразено със стандартните изисквания, даващи на обучаващите се възможност за системно изучаване и усвояване на нивата на учебното съдържание.

Учебното съдържание е подбрано в съответствие с поставените цели и осъществява междупредметна връзка с учебните предмети от специфичната професионална подготовка –сценично движение, пантомима,  съвременни танцови техники,  актьорство за куклен и драматичен театър, както и с предметите от отраслово-професионалната и общообразователна подготовка.

За по-добро протичане на учебния процес е необходима зала с достатъчен обем, пространство за свободното пласиране в пластическите задачи на учениците, осветителна и озвучителна техника, както и теоретичните часове да се съчетават с практически. Обема от знания и умения предвидени в програмата предполагат допълване учебното време с факултативни учебни часове.

За успешното провеждане на обучението по Сценично движение в специалност „Драматичен театър“, учебното заведение е длъжно да осигури:
· Преподаватели с  висока квалификация по специалността и с образователен ценз гарантиращ способността им да осъществят изпълнението на образователните стандарти предвидени в програмата;

· Учебна зала за репетиции с дюшеци, станки и огледала, както и учебна сцена за публичните изяви;
· Учебната сцена е специално обособено пространство, което имитира камерна сцена и е със специфични изисквания: трябва да има отделни изходи за актьори и публика, да е затъмнено и звукоизолирано, да има обособено място зад или отстрани на сцената, както и специализирано място за осветителен и озвучителен пулт, да има шнурбоден за окачване на осветителни и озвучителни тела, както и на сценично облекло, да има възможност за настаняване на публика. Сцената трябва да е черна и да е предвидена проходимост за внасяне и изнасяне на декори. Пред-сценичното пространство е желателно да е многофункционално и да се преобразува във възможност за лекционен блок, тъй като за провеждане на теоретичната част на актьорските часове не се налага промяна на залата, те са органична част от практическия опит;
· учебни гримьорни, гардероб и съблекални;

· шкафове за съхраняване на реквизита, с които се работи;

· библиотека, съдържаща нужната за специалността литература;

· индивидуални възможности за дигитално проектиране и онагледяване;

Изисквания към обучаващите:

Право да преподават теория и практика по учебни предмети или модули от отрасловата и специфичната задължителна професионална подготовка имат лица с образователно-квалификационна степен „магистър” или „бакалавър” (вкл. „професионален бакалавър“)

Преподавателите трябва:

· да прилагат в учебния процес и следват логиката на утвърдената учебна програма;

· при нужда да мотивират учениците с индивидуални, съобразени с моментните им възможности задачи, в рамките на учебната програма;

· да балансират теоретичните и практически занятия;

· да онагледяват учебния процес;

· да осигурят за общо ползване литература, материали, пособия и дигитални устройства, трудно достъпни за всеки ученик поотделно, но крайно важни за успешно протичане на учебния процес;

· да затвърждават наученото или подготвят учебния процес, като се поставят  индивидуални задачи за самоподготовка, осъществими в домашни условия или в училищното учебна сцена;

ІІ. ЦЕЛИ НА ОБУЧЕНИЕТО ПО УЧЕБНИЯ ПРЕДМЕТ

Основна цел на обучението е придобиване на високо качество на професионална пластическа подготовка, овладяване на елементите на танцувалното изкуство, усърдно усвояване на неговата техника, създаване на художествен образ чрез средствата на сценичното движение.

Програмата по сценично движение е съобразена със съвременно-изследователско разбиране за структурата и функцията на човешкото тяло. Обучението има за цел да осъществява приемственост в получаването на знания, изграждането на умения и формирането на отношения, поставяйки основата на психо-физическа образованост и подготвеност. Преминавайки от общото към целенасочено овладяване на определен вид качества, обучението е насочено към усъвършенстване и постепенно овладяване на тялото като цяло в различните възрасти. Поддържането на необходимата и системна физическа дееспособност, познаването и правилното използване на методите за развитие на физически качества, се възпитават чрез отделните теми на учебно-тренировъчния процес. Обемното и тематично разпределение на програмата е съобразено с изискването за задълбочени знания, способност за анализ и обобщаване, развитие и практическа приложимост в различните танцови техники. 

Използва се общоприетата класическа и съвременна терминология за изясняване същността на учебния материал.

Всяко занятие се състои от тренинг и практическо приложение на сценичното движение. Тренингът включва загряване, представяне и разработване на тема (напр. „ръката като изразно средство”), развиване на определени физически качества и отпускане.

В началото на учебната година педагогът регистрира определено ниво на обучаващите се с точни физически показатели (пулс, начин на дишане, стойка, мускулна издръжливост, гъвкавост и др.). Същата проверка се прави в края на всеки срок и се отчитат застой или подобрение. Дават се персонални препоръки за самостоятелна, ежедневна практика на обучаващия се. При нужда се оказва индивидуална методическа помощ.
Той трябва да знае:

· каква е спецификата на историческите, класическите и характерните танци в сценично движение;

· как се изгражда цялостно сценично движенческо произведение;

· видовете сценично движени в драматичното,куклено и танцово изкуство;

· различните исторически поведения на тялото в епохите, специфичните приспособления и умения, които се използват в тях;

· кои са основните  техники и принципи на тренинга за класическото и характерено движение на тялото в сценичното пространство;

· основни моменти от историята на сценичното движение; 
· правилата в движението на изразителното човешко тяло;

Той трябва да може да:

· овладее богата палитра от изразни средства; (ръце, крака, бедра, гръб и др.)
· бъде приспособим към всички жанрове, стилове и постановъчни изисквания; 

· се движи разбираемо, изразително, ритмично и естетично в пространството и времето на сцената;

· има създадени умения на за присъствие в сценичното пространство както в танцовото изкуство така и в пантомима, драма, кино, телевизия, шоупрограми, различни артистични, медийни и визуални програми, хепънинги, улични спектакли, културна и спортна анимация и др.

Той трябва също да:

· развива своята обща художествена и театрална култура, изучавайки основите на теорията и терминологията в класическото танцово изкуство, неговата история, основните методи и упражнения за подготовка на актьора за движенчески и танцов спектакъл;

· усвоява класическата сценична техника, да работи върху двигателни навици и умения, да познава общия комплекс от упражнения, възпитаващи обща пластическа култура, да овладява абстрактно-образния език на тялото;

· умее да подготви роля и да играе в историческа, класическа, характерна и жанрова сценични миниатюра;

· да развива личностните качества и умения и способността да ги използва в професионална реална работна среда, да умее да работи в екип и да притежава чувство за отговорност.

ІІІ. РАЗПРЕДЕЛЕНИЕ НА УЧЕБНОТО ВРЕМЕ

Общият брой учебни часове по учебния предмет е 119 часа, които се разпределят по класове в зависимост от типовия учебен план, по който се осъществява обучението.

	

	Специфична професионална подготовка

	КЛАС

I СРОК 

УЧ. СЕДМИЦИ / ЧАСОВЕ 

II-СРОК

УЧ. СЕДМИЦИ / ЧАСОВЕ
ЧАСОВЕ

ГОДИШНО
X

18/1

18/2

54

XI

18/1

18/1

36

XII

18/1

11/1

29




ІV. УЧЕБНО СЪДЪРЖАНИЕ

Структурирането на учебното съдържание е по раздели и теми. За всеки раздел в програмата са записани препоръчителен брой учебни часове и теми. Учителят конкретизира броя на учебните часове за всяка тема в съответствие с посочените за раздела и разпределя броя на часовете, предвидени по учебния план и по учебната програма в годишното си разпределение.

· За постигане целите на обучението учителят разпределя учебните часове за нови знания, упражнения и контрол;

· За успешното изпълнение на учебната програма е добре в  плана на училището да предвидят ФУЧ – факултативни учебни часове както е препоръчано по горе.

ПЪРВИ ГИМНАЗИАЛЕН ЕТАП

Раздел 1. АНАЛИЗ НА ПСИХИЧЕСКИТЕ И ПСИХО-ФИЗИЧЕСКИТЕ КАЧЕСТВА. АНАЛИЗ НА ДВИГАТЕЛНИТЕ НАВИЦИ И УМЕНИЯ. ПРАКТИКА.

X КЛАС

	№ по ред
	Наименование на теми и раздели
	Брой часове

	
	Психически и психо-физически качества. Анализ на двигателните навици и умения. Практика.
	36

	1.
	Волеви действия.
	1

	2.
	Воля и активност.
	1

	3.
	Внимание, памет и контрол на движенията.
	1

	4.
	Сила.
	1

	5.
	Скорост.
	1

	6
	Издрацливост.
	1

	7
	Ловкост.
	1

	8
	Темпо-ритъм на физическото действие.
	1

	9
	Пластичност.
	1

	10
	Прости двигателни навици.
	1

	11
	Целенасочени физически действия.
	1

	12
	Непрекъснатост и прекъснатост на движението.
	1

	13
	Характер на движението.
	1

	14
	Речево-двигателна и вокално-двигателна координация.
	1

	15
	Частни двигателни навици.
	1

	16
	Стилно поведение.
	1

	17
	Скулптурност в сценическото движение
	1

	18
	Въведение във практиката на сценическото движение.
	1

	19
	Упражнение за ходене, бягане и подскоци.
	2

	20
	Развиване на гъвкавостта и подвижността на тялото, укрепване на мускулите на трупа.
	2

	21
	Упражнение на пода от право, на колене, седнало и легнало положение.
	2

	22
	Упражнение с обикновен стол.
	2

	23
	Упражнение на гимнастически стол.
	2

	24
	Усъвършенстване на ритмичността.
	2

	25
	Развиване на правилно дишане.
	2

	26.
	Усъврършенстване на стойката и походката.
	2

	27
	Специално усъвършенстване на вниманието и координацията на движенията.
	2

	28
	Усъвършенстване на речево-двигателната координация.
	2

	29
	Усъвършенстване на вокално-двигателната координация.
	2

	30
	Упражнения за равновесие.
	2

	31
	Акробатически упражнения.
	2

	32
	Възпитание на изразително действуваща ръка на актьора.
	2

	33
	Сценически прескоци.
	2

	34
	Сценическо падане.
	2

	35
	Сценическо пренасяне.
	2

	36
	Похвати на сценическата борба без оръжие.
	2

	
	                                                           Общ брой часове:
	54


Раздел 1. Психически и психо-физически качества. Анализ на двигателните навици и умения. Практика.

Цел на раздел 1. Опознаване на ученика актьор с психо-физичните рефлекси и обогатяване на собствената двигателна култура. Усвояване на нужната база от движения на този гимназиален етап от обучението. Изследване на закономерностите, които управляват движенията на актьора на сцената. Придобиват умения за извършване на волеви действия. Работа върху вниманието, паметта и контрола на движенията, върху силата, скоростта, издръжливостта и ловкостта на тялото, върху темпоритъма на действието. Използване на придобитите качества и умения при изграждане на изразително сценично действие, управляващо движенията на актьора в конкретни обстоятелства.

Раздел 1.2  Установяване на изходно ниво: Става чрез изпълнение на практическа задача – етюди от работата през двата срока; публична демонстрация на техническите умения.
Раздел 2. ОСОБЕНОСТИ НА СТИЛНОТО ПОВЕДЕНИЕ И ПРАВИЛА НА ЕТИКАТА (ОБНОСКИТЕ), ПРИЕТИ В ЕВРОПЕЙСКОТО И РУСКОТО ОБЩЕСТВО ПРЕЗ 16-18 ВЕК
ВТОРИ ГИМНАЗИАЛЕН ЕТАП

XI КЛАС
	№ по ред
	Наименование на теми и раздели
	Брой часове

	
	Особености на стилното поведение и правилата на етикета, приети в европейското и руското общество през 16-18 век  
	36

	1.
	Особености на поведението на руското болярство през 16-17 век.
	1

	2.
	Особености на поведението на руското болярство през 16-17 век.
	1

	3.
	Особености на стилното поведение на западноевропейското общество 16-17 век.
	1

	4.
	Общи сведения
	1

	5.
	Женски костюм
	1

	6
	Мъжки костюм
	1

	7
	Оръжие
	1

	8
	Нрави и обноски
	1

	9
	Етикет и „Добър тон“
	1

	10
	Етикет при поздравите
	1

	11
	Етикет при разговор
	1

	12
	„Добрия тон“ по време на хранене
	1

	13
	Добрия тон при музикално изпълнение, танци и пеене
	1

	14
	Церемония при даване на тържествени обещания и клевети
	1

	15
	Правила за извикване на дуел
	1

	16
	Осанки и походки
	1

	17
	Боравене с дълго наметало
	1

	18
	Боравене с широкопола шапка
	1

	19
	Осанка и походка на жените
	1

	20
	Поклони на жените и девойките
	1

	21
	Боравене с ветрило ( несгъваемо, старинне модел )
	1

	22
	Разновидности на мъжките поклони
	1

	23
	Особености на стилното поведение на европейското общество през 18 век.
	1

	24
	Особености на мъжкия костюм
	1

	25
	Сценическо падане(напред със свиване, назад по гръб, от височина).
	1

	26.
	Особености на женския костюм
	1

	27
	Сценическо пренасяне(единично носене на рамо, трима носят един, единично пренасяне наръце).
	1

	28
	Осанка и походка на мъжа
	1

	29
	Похвати на сценичната борба без оръжие. 
	1

	30
	Осанка и походка на жената
	1

	31
	Сценична плесница.
	1

	32
	Боравене с шапка трикорн и ветрило
	1

	33
	Прави и странични удари.
	1

	34
	Боравене с бастунче
	1

	35
	Ззащита с ръка, защита с ,,гмуркане”, удар отгоре.
	1

	36
	Хвърляне през себе се.
	1

	
	                                                           Общ брой часове:
	36


Раздел 2. Особености на стилното поведение и правилата на етикета, приети в европейското и руското общество през 16-18 век  
Цели на Раздел 2. Овладяване на специфичните елементи от характерния начин на движение и поведение при руското и европейско стилно общество. Необходимо е учениците да се научат обстойно да познават точното моментно състояние на своя физически апарат, когато пристъпват към работа на сцената. Изследване на закономерностите, които управляват движенията на актьора на сцената. Придобиват умения за извършване на волеви действия. Работа върху волята и активността си, разграничавайки стремеж, желание, искане, самостоятелност, инициативност, решителност, настойчивост, смелост, самообладание и достигане на автентичноста на обществото през 16-18 век.
Раздел 2.1. Установяване на изходно ниво: Установяването на изходно ниво става чрез изпълнение на практическа задача – кратък публичен спектакъл от характерните пластични движение на руското и европейско стилно общество през 16-18 век, по зададени сценични образи, създаден от педагога и игран от учениците; устна защита и писмен тест на теоретична задача.
Раздел 3 ОСОБЕНОСТИ НА СТИЛНОТО ПОВЕДЕНИЕ И ПРАВИЛА НА ЕТИКАТА (ОБНОСКИТЕ), ПРИЕТИ В ЕВРОПЕЙСКОТО И РУСКОТО ОБЩЕСТВО ПРЕЗ 19 ВЕК И НАЧАЛОТО НА 20 ВЕК.
XII КЛАС
	№ по ред
	Наименование на теми и раздели
	Брой часове

	
	Стилни особености в поведението на руското и западноевропейското общество през 19 век и началото на 20 век.
	29

	1.
	Общи сведения.
	1

	2.
	„Добрия тон“ в облеклото.
	1

	3.
	„Добрия тон“ в поведението на улицата.
	1

	4.
	„Добрия тон“ при поздравите.
	1

	5.
	Целувки.
	1

	6.
	Принадлежности към костюма и боравене с тях.
	1

	7.
	„Добрия тон“ при разговор.
	1

	8.
	„Добрия тон“ при визита.
	1

	9.
	„Добрия тон“ при хранене.
	1

	10.
	„Добрия тон“ при пушене.
	1

	11.
	„Добрия тон“ на бал.
	1

	12.
	Как да се приготви масата за игра на карти?
	1

	13.
	Добри маниери.
	1

	14.
	Пластика на руски офицер.
	1

	15.
	Пластика на руска госпожица.
	1

	16.
	Пластика на светска дама.
	1

	17.
	Пластика на светски мъж.
	1

	18.
	Боравене с цилиндър.
	1

	19.
	Боравене с цилиндър.
	1

	20.
	Боравене с бастун.
	1

	21.
	Боравене с бастун.
	1

	22.
	Пластика на чиновника.
	1

	23.
	Пластика на чиновника.
	1

	24.
	Задължение и поведение на домашмната прислуга.
	1

	25.
	Задължение и поведение на домашната прислуга.
	1

	26.
	Етюди.
	1

	27.
	Етюди.
	1

	28.
	Импровизации.
	1

	29.
	Импровизации.
	1

	
	                                                           Общ брой часове:
	29


Раздел 3. Стилни особености в поведението на руското и западноевропейското общество през 19 век и началото на 20 век.

Цели на Раздел 3. . Запознаване със стила и етикета на поведение в ападноевропейското и руско общество през 19 век и началото на 20 и работа върху отделни елементи (нрави, обноски, поздрави, раговори, хранене, тържествени церемонии, битки, обявяване на дуел, осанка и походка, боравене с хитон, хематион, пала, дълго наметало и широкопола шапка, мъжки поклони, атрибути на мъжкия костюм, боравене с оръжие, тояга и бастунче, поздрави и целувки, атрибути на женския костюм, специфика на роклите и шлейфовете, аксесоари на жените). „Добрият тон” на всяка епоха при разговор, визита, хранене, пушене, боравене с цилиндър и бастун, поведение на домашната прислуга). Пластическа партитура на ролята и работа с маски. Изработване на пластическата партитура на ролята спрямо характера на персонажа, използвайки костюм и атрибути към костюма: ветрило, шапка, чанта, оръжие и др. Изработване на пластическа партитура на ролята, откривайки и отработвайки най-точната (от гледна точка на характера) осанка и походка. Разработване на пластическа партитура на ролята, използвайки различни видове поклони. Изучаване и работа с различен вид маски – маски на дръжки, лицеви маски, нестандартни маски, групови маски. Използване в сценична задача. Пластически етюди
Раздел 3.1. Установяване на изходно ниво. Подготовка и представяне на годишен изпит

Установяването на изходно ниво става чрез изпълнение на практическа задача – кратък публичен спектакъл, със усвоените през годината сценическо поведение на западноевропейското и руско стилно общество през 19 век и началото на 20 век, създаден персонаж от педагога и игран от учениците, работен през двата срока; устна защита и писмен тест на теоретична задача. 
V. ОЧАКВАНИ РЕЗУЛТАТИ ОТ ОБУЧЕНИЕТО

Основната цел на предмета е чрез работа върху сценичното движение, въображението и импровизационните възможности на учениците да се подпомогне по-яркото им сценично присъствие в бъдещия движенчески спектакъл или спектакъл от дадената епоха между 16 и 20 век . В края на учебния период ученикът трябва да може да хармонизира и стабилизира физическото състояние и потенциал, да постига психо-физически баланс, да тренира мисълта като ръководител на двигателно и танцово събитие, също да редуцира стреса при физическо натоварване и подобрява концентрацията си. Ученикът трябва да покаже качеството на професионалната си пластическа подготовка – психо-физически качества и умението да се използват общите и специални двигателни навици, познаването на етикетно-стилните действия и  общото ниво на артистичност при движение на сцената. 

